gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5148, del 02-12-2005 (2005/13053)

Informació pública de la modificació puntual del Pla Parcial del Sector SUNP-6-A (ZO-3), del Pla General d'Ordenació Urbana de Guardamar del Segura.
----------------------------------------------------------------------------------------------------------------------------------------------------

### Dades del document

Número de DOGV
:   5148

Data del DOGV
:   02-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13496


Organisme emissor
:   Ajuntament de Guardamar del Segura

Tipus de document
:   Anunci

Informació pública de la modificació puntual del Pla Parcial del Sector SUNP-6-A (ZO-3), del Pla General d'Ordenació Urbana de Guardamar del Segura. [2005/X13411]
  
Per mitjà de decret dictat pel regidor delegat de Planificació i Territori, de 30 de novembre de 2005, es resol sotmetre a informació pública el document relatiu a la modificació puntual del Pla Parcial del Sector SUNP-6-A (ZO-3).
  
De conformitat amb el que disposa els articles 173 del Reglament de Planejament de la Comunitat Valenciana, i 46 de la Llei Reguladora de l'Activitat Urbanística, se sotmet a informació pública tota la documentació presentada, pel termini de 20 dies, a comptar des de la publicació d'este anunci en el Diari Oficial de la Generalitat Valenciana, durant el qual podrà consultar-se en la Secció d'Urbanisme de este ajuntament, de 9.00 a 14.00 hores, i formular-hi totes les al·legacions que s'estimen convenients per a la defensa dels seus interessos.
Diari Oficial de la Generalitat Valenciana


Sumari del DOGV 5030, del 17-06-2005 (2005/6524)

Informació pública de la reducció del capital social mínim de la cooperativa.
-----------------------------------------------------------------------------

### Dades del document

Número de DOGV
:   5030

Data del DOGV
:   17-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/6524


Organisme emissor
:   Cooperativa Valenciana de Drogueros y Perfumistas, COOP V.

Tipus de document
:   Anunci

Informació pública de la reducció del capital social mínim de la cooperativa. [2005/F6524]
  
En compliment del que s'assenyala en l'article 74 i següents de la Llei Valenciana de Cooperatives, Llei 8/2003, es fa públic que en la Junta General extraordinària de la cooperativa, realitzada el passat 27 d'abril de 2005, es va aprovar per unanimitat la reducció del capital social mínim de la cooperativa, que queda fixat en la quantitat de cinc milions d'euros, i es modifica en conseqüència el paràgraf segon de l'article 17é, relatiu al capital social, que queda redactat de la manera següent:
  
«El capital social mínim s'establix en la quantitat de cinc milions d'euros (5.000.000), i està totalment subscrit i desemborsat.»
Diari Oficial de la Generalitat Valenciana


Sumari del DOGV 5033, del 22-06-2005 (2005/6522)

Rectificació de les bases per a la provisió en propietat de quatre places d'agent del cos de la policia local.
--------------------------------------------------------------------------------------------------------------

### Dades del document

Número de DOGV
:   5033

Data del DOGV
:   22-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6522


Data del document
:   30-05-2005

Organisme emissor
:   Ajuntament de Godella

Tipus de document
:   Correcció d'errades

Correcció d'errades

 Descriptors 

:   * Godella
    * administració local
    * policia
    * concurs administratiu

Rectificació de les bases per a la provisió en propietat de quatre places d'agent del cos de la policia local. [2005/M6522]
  
La Junta de Govern Local, en sessió celebrada en data 27 de gener de 2005, va acordar aprovar les bases per a la provisió en propietat de quatre places d'agent del cos de la policia local, tres d'elles per torn lliure mitjançant oposició i una per mobilitat, mitjançant concurs.
  
Estes bases van ser rectificades mitjançant Acord de la Junta de Govern Local de data 9 de març de 2005.
  
Atés que l'article 22.2 del Decret 88/2001, de 24 d'abril, del Govern Valencià, pel qual s'establixen les bases i els criteris generals uniformes per a la selecció, promoció i mobilitat de totes les escales i categories de les policies locals i auxiliars de la Comunitat Valenciana, establix en relació amb el torn de mobilitat: «Prèviament a la valoració dels mèrits al·legats, els aspirants hauran de superar un reconeixement psicotècnic i mèdic, d'acord amb els criteris i barems establits reglamentàriament».
  
Atés que les esmentades bases ometen la realització de les esmentades proves.
  
La Junta de Govern Local, per unanimitat dels membres, adopta el següent acord:
  
Primer. Corregir les bases per a la provisió en propietat de quatre places d'agent del cos de la policia local, mitjançant la introducció d'un nou article:
  
7.bis. Procediment de selecció. Torn mobilitat.
  
Prèviament a la valoració dels mèrits al·legats, els aspirants hauran de superar:
  
a) Reconeixement psicotècnic: es practicarà un exercici o prova psicotècnica d'aptitud i personalitat. El barem per al reconeixement psicotècnic s'efectuarà segons l'annex III de l'Orde de 5 de desembre de 1994 (Diari Oficial de la Generalitat Valenciana de 23 de desembre de 1994). La dita prova serà eliminatòria.
  
b) Reconeixement mèdic: consistirà a superar un reconeixement mèdic d'acord amb els criteris i barems establits en l'Orde de 22 de desembre de 1997.
  
Segon. Publicar el present acord i reobrir el termini per a la presentació d'instàncies per a participar en el torn de mobilitat.
  
Cosa que es fa pública perquè en prengueu coneixement.
  
Godella, 30 de maig de 2005.- L'alcaldessa: M.ª Rosa Roca Castelló.
  
 Ajuntament de Los Montesinos
Diari Oficial de la Generalitat Valenciana


Sumari del DOGV 5133, del 11-11-2005 (2005/11382)

Notificació a María Isabel García Gómez-Menguiano i altre de la sentència dictada en el judici ordinari número 688/2004-C.
--------------------------------------------------------------------------------------------------------------------------

### Dades del document

Número de DOGV
:   5133

Data del DOGV
:   11-11-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/11094


Organisme emissor
:   Jutjat de Primera Instància i Instrucció Número 3 de Paterna

Tipus de document
:   Edicte

Notificació a María Isabel García Gómez-Menguiano i altre de la sentència dictada en el judici ordinari número 688/2004-C. [2005/A11635]
  
Pilar Peña Parreño, secretària del Jutjat de Primera Instància i Instrucció número 3 de Paterna, fa saber:
  
En les actuacions de judici ordinari 688/2004-C, que se segueixen en este Jutjat a instància de Lico Leasing NU.I.B.E., contra Agenvalt, SL, i María Isabel García Gómez-Menciano, s'ha acordat notificar la sentència dictada en les presents actuacions mitjançant el present edicte als demandats en parador ignorat, la qual, en la part que correspon diu:
  
«Sentència
  
Paterna, 1 de juny de 2005
  
María José Llorca Alcalá, magistrada jutgessa del Jutjat de Primera Instància i Instrucció número 3 de Paterna, ha vist les presents actuacions de judici ordinari 668/2004-C, que se segueixen davant d'este Jutjat a instància de Lico Leasing QT.S.Q.G., representat per la procuradora Mercedes Barrachina Bello, contra María Isabel García Gómez-Menguiano i Agenvalt, SL, en reclamació d'11.877,50 euros (1.976.250 PTA).
  
Decisió:
  
Estime la demanda formulada per Lico Leasing, KX.C.A.F., contra María Isabel García Gómez-Menguiano i Agenvalt, SL, i declare resolt el contracte d'arrendament de data 30 de juny de 2003, reconeixent la propietat de l'actora respecte del material objecte del contracte. Condemne la societat demandada a tornar a l'actora la possessió del material esmentat i condemne els demandats a pagar de manera solidària 11.877,50 euros més les despeses que puga ocasionar el lliurament, més els interessos pactats des de la presentació de la demanda, costes i una indemnització equivalent a les rendes que vencen fins a fer el lliurament efectiu del bé arrendat.
  
Incloeu la present sentència en el llibre de sentències, unint-ne a les actuacions un certificat.
  
Contra la present resolució podeu interposar un recurs d'apel·lació dins dels cinc dies següents a la seua notificació. Esta és la meua sentència que, jutjant en esta instància, pronuncie, mane i firme.»
  
I perquè valga de notificació als demandats, María Isabel García Gómez-Menguiano i Agenvalt, SL, lliure el present edicte.
Diari Oficial de la Generalitat Valenciana


Sumari del DOGV 4953, del 24-02-2005 (2005/1256)

Notificació a Farida Baizid i altres. Expedients números ESSANC/03/2003/0628, ESSANC/03/2003/0218 i ESSANC/03/2003/0605.
------------------------------------------------------------------------------------------------------------------------

### Dades del document

Número de DOGV
:   4953

Data del DOGV
:   24-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1256


Organisme emissor
:   Conselleria de Justícia i Administracions Públiques

Tipus de document
:   Anunci

Notificació a Farida Baizid i altres. Expedients números ESSANC/03/2003/0628, ESSANC/03/2003/0218 i ESSANC/03/2003/0605. [2005/S1256]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública la notificació en extracte de la resolució dels expedients sancionadors que s'hi indiquen, instruïts per la Conselleria de Justícia i Administracions Públiques a les persones o entitats denunciades, que a continuació es relacionen, ja que s'ha intentat la notificació en l'últim domicili conegut, i aquesta no s'ha pogut practicar.
  
Expedient número: ESSANC/03/2003/0628
  
- Interessat: Farida Baizid
  
- Últim domicili conegut: carrer Oriola, urbanització El Poblet, 15. 03632. El Campello
  
- Resolució adoptada pel director general d'interior, de data 23 de novembre de 2004, en què s'adopten acords d'interés per a l'interessat.
  
Expedient número: ESSANC/03/2003/0218
  
- Interessat: Rendevous Puerto, SL.
  
- Últim domicili conegut: avinguda Lepant, 10 edifici Jardines del Sol, local 7. 03928. Xàbia.
  
- Resolució adoptada pel director general d'Interior, de data 13 de febrer de 2004, en què s'adopten acords d'interés per a l'interessat.
  
Expedient número: ESSANC/03/2003/0605
  
- Interessat: Marcel Derksen
  
- Últim domicili conegut: carretera Portitxol, 83. 03339. Xàbia
  
?Resolució adoptada pel director general d'Interior, de data 10 de desembre de 2004, en què s'adopten acords d'interés per a l'interessat.
  
Els corresponents expedients es troben a la Direcció Territorial de Justícia i Administracions Públiques d'Alacant, Rambla Méndez Núñez, 41, 3a, Alacant; les persones interessades poden interposar recurs potestatiu de reposició, i els assisteix el dret d'al·legar per escrit el que en la seua defensa estimen convenient, amb aportació de les proves que consideren oportunes, tot això dins del termini de quinze dies hàbils, comptats des de l'endemà de la publicació del present en el Diari Oficial de la Generalitat Valenciana. Transcorregut aquest termini sense que s'haja fet ús del dret per a formular al·legacions i/o aportar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 5055, del 22-07-2005 (2005/8564)

CORRECCIÓ d'errades de la Resolució de 16 de juny de 2005 de la Universitat Politècnica de València, per la qual es convoquen proves selectives d'accés al grup D, sector d'administració general, auxiliar de serveis, en el campus de la localitat d'Alcoi, pel sistema concurs oposició (codi: 2002/P/FC/C/118).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8564


Data del document
:   15-07-2005

Organisme emissor
:   Universitat Politècnica de València

Tipus de document
:   Correcció d'errades

Correcció d'errades

 Descriptors 

:   * professió administrativa
    * universitat
    * concurs administratiu

CORRECCIÓ d'errades de la Resolució de 16 de juny de 2005 de la Universitat Politècnica de València, per la qual es convoquen proves selectives d'accés al grup D, sector d'administració general, auxiliar de serveis, en el campus de la localitat d'Alcoi, pel sistema concurs oposició (codi: 2002/P/FC/C/118). [2005/X8564]
  
Advertit error en la Resolució de 16 de juny de 2005, publicat al DOGV nº 5036, de 27 de juny de 2005 d'aquesta Universitat Politècnica de València, per la qual es convoquen proves selectives d'accés al grup D, sector administració general, auxiliar de Serveis, en el campus de la localitat d'Alcoi, pel sistema concurs oposició, i a fi d'esmenar l'esmentat error, aquest Rectorat, fent ús de les atribucions conferides per l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resol procedir a la següent correcció d'errades:
  
Primer. En el punt 5.5. de la convocatòria.
  
On diu: ?Només les persones incloses en aquestes relacions poden passar a realitzar l'exercici de valencià, voluntari i de mèrit?:
  
Ha de dir: ?Només les persones incloses en aquestes relacions poden passar a realitzar l'exercici de valencià, obligatori i no eliminatori?.
  
València, 15 de juliol del 2005.- El rector: Juan Juliá Igual.
Diari Oficial de la Generalitat Valenciana


Sumari del DOGV 5079, del 26-08-2005 (2005/9573)

Informació pública del projecte de reparcel·lació forçosa i el projecte d'urbanització del programa d'actuació integrada Patins Urbà.
-------------------------------------------------------------------------------------------------------------------------------------

### Dades del document

Número de DOGV
:   5079

Data del DOGV
:   26-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9573


Organisme emissor
:   Ajuntament d'Ondara

Tipus de document
:   Anunci

Informació pública del projecte de reparcel·lació forçosa i el projecte d'urbanització del programa d'actuació integrada Patins Urbà. [2005/F9573]
  
En compliment del que s'ha acordat en el Ple de l'ajuntament en la sessió de 5 d'agost de 2005, se sotmet a informació pública, durant un termini de 20 dies, el projecte de reparcel·lació forçosa i el projecte d'urbanització del programa d'actuació integrada Patins Urbà, junt amb el compte detallat de les quotes d'urbanització, redactat per l'estudi d'arquitectura Torromé Arquitectos, SL, presentat en aquest ajuntament per l'agent urbanitzador Patins Urbana, SL.
  
Cosa que es fa pública pel termini de 20 dies, a fi que les persones interessades puguen presentar les al·legacions, de conformitat amb el que estableixen els articles 52 i 69 en relació amb l'article 46 de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5146, del 30-11-2005 (2005/12324)

RESOLUCIÓ de 7 de novembre de 2005, de l'Institut Valencià de Finances, per la qual s'adjudiquen i s'acorda l'emissió amb data 9 de novembre de 2005, de Pagarés de la Generalitat Valenciana corresponents a la subhasta número 614.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5146

Data del DOGV
:   30-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12529


Data del document
:   07-11-2005

Organisme emissor
:   Institut Valencià de Finances

Tipus de document
:   Resolució

Descriptors 

:   * títol de crèdit
    * deute públic
    * hisenda regional

RESOLUCIÓ de 7 de novembre de 2005, de l'Institut Valencià de Finances, per la qual s'adjudiquen i s'acorda l'emissió amb data 9 de novembre de 2005, de Pagarés de la Generalitat Valenciana corresponents a la subhasta número 614. [2005/X12911]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 614 de Pagarés de la Generalitat Valenciana el passat dia 2 de novembre de 2005, d'acord amb la normativa vigent i a fi d'iniciar-ne la cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 9 de novembre de 2005, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 5077, del 24-08-2005 (2005/9415)

Informació pública del programa d'actuació integrada de la unitat d'execució Xocolaters, del Pla General d'Ordenació Urbana de Torrent.
---------------------------------------------------------------------------------------------------------------------------------------

### Dades del document

Número de DOGV
:   5077

Data del DOGV
:   24-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9415


Organisme emissor
:   Topsucre, SL

Tipus de document
:   Anunci

Informació pública del programa d'actuació integrada de la unitat d'execució Xocolaters, del Pla General d'Ordenació Urbana de Torrent. [2005/Q9415]
  
La mercantil Topsucre, SL, ha formulat alternativa tècnica de programa per al desenvolupament de la unitat d'execució Xocolaters, del Pla General d'Ordenació Urbana de Torrent, compost de la memòria del programa, del projecte d'urbanització i del pla parcial. A l'empara del que disposa l'article 48 de la Llei 6/1994, de 15 de novembre, Reguladora de l'Activitat Urbanística, la documentació es compon de programa, pla parcial i projecte d'urbanització.
  
D'acord amb l'article 48.1.c, en relació amb l'article 46.3 de la Llei 6/1994, de 15 de novembre, Reguladora de l'Activitat Urbanística, se sotmet a informació pública, per un termini de 20 dies, comptadors des del sendemà de la publicació d'este anunci en el Diari Oficial de la Generalitat Valenciana. Este termini es prorrogarà per 20 dies addicionals si durant els 10 primers dies d'informació pública alguna persona es compromet a presentar una alternativa substancialment diferent de la inicial i en presta caució.
  
Esta documentació es troba dipositada i protocol·litzada en acta per a la pública exposició a la Notaria de Vicente Sorribes Gisbert, situada a Torrent, avinguda del País Valencià, número 1, 1a. Qualsevol persona interessada podrà comparéixer a l'esmentada notaria i sol·licitar que se li exhibisca l'acta de protocol·lització de la documentació que integra la proposta de programa, i podrà obtindre una còpia de l'acta notarial.
  
Igualment, les persones interessades podran consultar la documentació dipositada a l'ajuntament als mateixos efectes en el seu horari d'atenció al públic, i presentar al·legacions, proposicions juridicoeconòmiques en competència i alternatives tècniques a l'actuació proposada.
Diari Oficial de la Generalitat Valenciana


Sumari del DOGV 4959, del 04-03-2005 (2005/1901)

Resolució de 28 de gener de 2005, de la Unitat Territorial d'Energia, relativa a la informació pública de la sol·licitud d'autorització administrativa per a la distribució de gas natural per a usos domèstic, comercial i industrial, al terme municipal d'Oliva, presentada per Gas Natural Cegas, SA. Expedient número CBREDE 2004/9/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/1901


Organisme emissor
:   Conselleria d'Infraestructures i Transport

Tipus de document
:   Anunci

Resolució de 28 de gener de 2005, de la Unitat Territorial d'Energia, relativa a la informació pública de la sol·licitud d'autorització administrativa per a la distribució de gas natural per a usos domèstic, comercial i industrial, al terme municipal d'Oliva, presentada per Gas Natural Cegas, SA. Expedient número CBREDE 2004/9/46. [2005/F1901]
  
A l'efecte previst en el títol IV de la Llei 34/1998, de 7 d'octubre, del Sector d'Hidrocarburs, i en l'article 78 del Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública la següent sol·licitud d'autorització administrativa.
  
Peticionari: Gas Natural Cegas, SA, amb domicili al carrer del Gravador Esteve, número 14 (CP 46747), de València.
  
Objecte de la petició: autorització administrativa per a la distribució de gas natural per a usos domèstic, comercial i industrial, al terme municipal d'Oliva.
  
Característiques de les instal·lacions
  
Tipus de gas: gas natural.
  
Àmbit geogràfic de l'autorització: l'autorització administrativa afecta la zona de la platja del terme municipal d'Oliva.
  
Pressupost: 612.215,22 € (sis-cents dotze mil dos-cents quinze euros amb vint-i-dos cèntims d'euro).
  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar el projecte al Servici Territorial d'Energia de València, situat al carrer de Gregorio Gea, número 27 (CP 46052), així com presentar en dos exemplars en el dit servici les al·legacions que consideren oportunes en el termini de 20 dies a partir del següent de la inserció d'este anunci.